Qeveria në largim e Kosovës vendos rritje pagash në sektorin publik
Rritja e pagave është më e madhja që ka ndodhur ndonjëherë në Kosovë
Në Kosovë, qeveria në largim morri sot vendim për ngritje pagash për kategoritë që paguhen nga buxheti i vendit. Rritja e pagave sillet nga 30 deri në 50 për qind dhe përfshinë disa kategori si mësuesit, policinë, zjarrfikësit, punonjësit e doganave si dhe familjet e dëshmorëve dhe invalidëve të luftës. Në kronikën e tij Leonat Shehu thotë se partitë politike e cilësuan vendimin si të paligjshëm, ndërsa ekonomistët shprehen të shqetësuar për mundësitë e zbatimit të tij. Por, kryeministri në dorëheqje, Hashim Thaçi thotë së vendimi është tërësisht ligjor. tha kryeministri Thaçi. Kësisoj, një pas një, qeveria e Kosovës miratoi vendimet e kryeministrit në dorëheqje Hashim Thaçi për rritjen e pagave nga një janari, për 50 për qind për mësimdhënësit parauniversitarë dhe familjet e dëshmorëve dhe invalidët e luftës, për rritje prej 40 për qind për policinë e Kosovës dhe një rritje përtej 30 për qind për shërbyesit civilë, zyrtarët doganorë, punëtorët shëndetësorë dhe zjarrfikësit. Kryeministri Thaçi u zotua për ngritje pagash edhe për minatorët, rritjen e pensioneve si dhe të pagave të punonjësve të sistemit të drejtësisë. Por, vendimet e tilla kanë shtuar shqetësimet e ekonomistëve për rrugën e sigurimit të parave. Profesor Musa Limani, ekspert i çështjeve të ekonomisë thotë se fakti që ende nuk është miratuar buxheti për vitin 2011 e bënë të vështirë realizimin e këtyre vendimeve. Profesor Limani thotë se rritja e pagave duhet të behet në bazë të rritjes së prodhimit. tha zoti Limani. Por, kryeministri Thaçi thotë se janë gjetur rrugët për sigurimin e parave. tha Kryeministri Thaçi. thotë eksperti i çështjeve ekonomike, Musa Limani. Vendimi për rritje pagash ndodhë në kohën kur qeveria është në dorëheqje dhe kur është hapur fushata për zgjedhjet e pjesshme të 9 janarit, prandaj ai është kritikuar nga një pjesë e subjekteve politike që e cilësojnë këtë si vendim të paligjshëm. Por kryeministri Thaçi mendon ndryshe. tha Kryeministri Thaçi. Rritja e sotme e pagave është rritja më e madhe e përnjëhershme që ka ndodhur ndonjëherë në Kosovë.